Die DA was darem ‘n “groot” party en het hy vir hulle gestem. Hiermee verskil ek egter. Die vraag wat by my opkom is hoekom kiesers in 1999 vir ‘n piepklein Demokratiese Party gaan stem het en hul stemme dié party laat groei het. Vandag is daai party die DA. Vergelyk mens die DA met die ANC, dan is die DA maar ook eintlik klein teenoor die ANC. Mens kan dus nie net vir ‘n party gaan stem oor sy grootte nie.
Kiesers moet dus mooi gaan dink oor die saak en kyk wat politieke partye vir hul gedoen het en wie werklik hul belange op die hart dra.
Frik ek hoop net nie jy staan ook by die verkeerslig met ‘n oranje hemp en ‘n pakkie voubiljette en werf stemme vir hierdie mense nie. Ek het anderdag so seun gesien hier in Bloemfontein wat deur die gewetenlose politici gebruik word om hulle ryk te maak. Dit was juis die einste VF plus wat hierdie seun gebruik het.
So maak die DA ook met wat skynbaar vir my na studente lyk wat rondloop met blou hemde en stemme werf. Dit is vir my verskriklik tragies dat die jongmense nie liewer die tyd gebruik om te studeer of iets anders wat sinvol is te doen nie.
Wees bly ons leef nie in ‘n land soos Noord-Korea, waar 100% van die mense vir die kommunistiese party gestem het. Die mense daar kry ‘n stembrief met EEN naam. Die vraag is: Stem jy saam dat hierdie persoon die afgevaardigde van jou distrik is? Jy het net die keuse tussen “Ja” en “Nee”. As jy “nee” stem, moet jy die jou stembiljet, waarop ook jou naam staan, in ‘n ander stembus doen. Niemand wat dit waag om “nee” te stem nie.
Ek wonder of die VF+ Piet Mulder hempies gee soos die ANC se Zuma hempies. Ek kort beslis altyd iets vir die kooi.